Na podlagi sedmega odstavka 136. člena in v zvezi z drugim odstavkom 175. člena Zakona o oskrbi z električno energijo (Uradni list RS, št. 172/21) ter soglasja Agencije za energijo št. \_\_\_\_\_\_\_\_\_\_\_ z dne \_\_\_\_\_\_\_\_\_ in soglasja Ministrstva za infrastrukturo, št. \_\_\_\_\_\_\_\_ z dne \_\_\_\_\_\_\_\_\_, SODO, sistemski operater distribucijskega omrežja z električno energijo, d. o. o., izdaja

Akt

o spremembah in dopolnitvah Sistemskih obratovalnih navodil

za distribucijski sistem električne energije

1. člen

V 215. členu se doda nov drugi odstavek, ki se glasi:

»Ko je razlog prenehanja veljavnosti pogodbe o dobavi na strani dobavitelja, mora dobavitelj najkasneje 30 dni pred datumom želenega prenehanja pogodbe o dobavi, o tem pisno obvestiti distribucijskega operaterja in končnega odjemalca ter v obvestilu navesti s katerim dnem preneha veljati pogodba o dobavi električne energije. Po nastopu datuma prenehanja pogodbe o dobavi, dobavitelj nadaljuje postopek odklopa po predhodnem obvestilu, skladno s tretjim odstavkom tega člena.«.

Obstoječi drugi odstavek postane tretji, odstavki tri do trinajst pa se smiselno preštevilčijo.

1. člen

V 215. členu se v novem šestem odstavku v prvem stavku za besedo »Obvestilo« doda besedna zveza »distribucijskega operaterja o odklopu«.

# KONČNA DOLOČBA

1. člen

Ta akt začne veljati petnajsti dan po objavi v Uradnem listu Republike Slovenije.

Št. xxx-1/2022-x

Maribor, dne \_\_\_\_\_\_\_\_\_

EVA 2022-xxxx-xxxx

SODO, d.o.o.

mag. Stanislav Vojsk, direktor

OBRAZLOŽITEV ČLENOV

K 1. členu

Z dopolnitvijo drugega odstavka 215. člena Sistemskih obratovalnih navodil za distribucijski sistem električne energije se poleg že obstoječe obveznosti dobavitelja, ko mora na elektronski način obvestiti distribucijskega operaterja o odpovedi pogodbe o dobavi, z navedbo ali gre za potek ali odpoved pogodbe o dobavi ter ali obstaja dolg za omrežnino in prispevke, z dodano vsebino dodaja dodatna obveznost obveščanja za dobavitelje električne energije. Skladno z dodano vsebino mora dobavitelj, ko je razlog prenehanja veljavnosti pogodbe o dobavi na strani dobavitelja, najkasneje 30 dni pred datumom želenega prenehanja pogodbe o dobavi, o tem pisno obvestiti distribucijskega operaterja in končnega odjemalca ter v obvestilu navesti s katerim dnem preneha veljati pogodba o dobavi električne energije. Po nastopu datuma prenehanja pogodbe o dobavi, dobavitelj nadaljuje postopek odklopa po predhodnem obvestilu, skladno s tretjim odstavkom tega člena

Pomembnost dodane vsebine je, da so tako distribucijski operater kot odjemalci pravočasno obveščeni o prenehanju veljavnosti pogodbe o dobavi, ko je razlog za prenehanje na strani dobavitelja, da lahko distribucijski operater pravočasno uspešno izpelje vse zakonsko predvidene procese v takih okoliščinah. Z dopolnitvijo se vnaša neke vrste varovalni mehanizem časovne komponente, s katero se zagotavlja možnost pravočasne zagotovitve zasilne oskrbe upravičenim odjemalcev in izvedbe postopkov menjave dobavitelja ter s tem stabilnost distribucijskega sistema. Prav tako pa se z dodatnim in pravočasnim obveščanjem vnaša večje varstvo pravic in zaščita položaja vseh končnih odjemalcev v takih okoliščinah.

K 2. členu

V petem odstavku 215. člena pa se doda besedna zveza distribucijskega operaterja o odklopu, da se razmeji vrsta obvestila, kot posledica v novem drugem odstavku dodane obveze pisnega obveščanja dobavitelja. V ostali vsebini, ostaja peti odstavek nespremenjen in kot do sedaj ureja vsebino, kaj mora obvestilo o odklopu vsebovati.